วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 4 เม.ย.60
4 เม.ย. 2560

วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย
ภาครวมตลาดภาคเช้า
SET Index ปิดภาคเช้า 1,581.70 จุด (+0.84 จุด,+0.05%) กรอบ 1,583-1,579 จุด มูลค่าการซื้อขาย 17,984 ลบ. เรียงลำดับมูลค่าการซื้อขายรายกลุ่มENERG ICT PROP BANK CONMAT COMM FIN PETRO ตามลำดับ. ตลาดภูมิภาค [KOSPI -0.26%][Nikkei225 -1.09%]
[ติดตาม]
– ดัชนีผู้จัดการฝ่ายจัดซื้อ (PMI) ภาคการก่อสร้างเดือน มี.ค. อังกฤษ มีนาคม 15.30น.
– ยอดค้าปลีกเดือนก.พ. อียู 16.00น.
– สต็อกน้ำมันประจำสัปดาห์จาก API สหรัฐ 03.00น.
Source : Investing.com
ธนาคารกลางออสเตรเลียมีมติคงอัตราดอกเบี้ยที่ 1.5% ในการประชุมวันนี้
ธนาคารกลางออสเตรเลียมีมติคงอัตราดอกเบี้ยไว้ที่ 1.5% ในการประชุมวันนี้ ขณะที่เศรษฐกิจโลกส่งสัญญาณว่าอยู่ในช่วงขาขึ้น สำนักงานสถิติแห่งชาติออสเตรเลีย (ABS) รายงานในวันนี้ว่า ออสเตรเลียมียอดเกินดุลการค้า 3.57 พันล้านดอลลาร์ออสเตรเลียในเดือนก.พ. ซึ่งสูงกว่ายอดเกินดุลการค้าในเดือนม.ค.ที่ 1.5 พันล้านดอลลาร์ออสเตรเลีย และสูงกว่าที่นักวิเคราะห์คาดการณ์ว่าจะอยู่ที่ระดับ 1.9 พันล้านดอลลาร์ออสเตรเลีย อย่างไรก็ดี เศรษฐกิจออสเตรเลียยังคงเผชิญกับความท้าทายหลายด้าน โดยอัตราการว่างงานของออสเตรเลียพุ่งสู่ระดับ 5.9% ในเดือนก.พ. ซึ่งเป็นระดับสูงสุดในรอบ 13 เดือน ขณะที่ยอดค้าปลีกเดือนก.พ.ปรับตัวลง 0.1% เมื่อเทียบรายเดือน ซึ่งตรงข้ามกับที่นักวิเคราะห์คาดว่า จะเพิ่มขึ้น 0.3% (Source : IQ สำนักข่าวอินโฟเควสท์)
IMPACT (+) BIGC U BDMS CPALL PTTEP BANPU IRPC DELTA KTB BTS CPN MINT BH JAS SCCC TMB BEM
IMPACT (-) SCC SCB PTTGC TRUE ADVANC INTUCH IVL DTAC BJC EA THCOM SPI TCCC ESSO KCE
แนวโน้มตลาดและหุ้นเทคนิคที่น่าสนใจ
SET Index
แนวโน้มราคาไร้ทิศทาง
SET index ยังคงแกว่งออกข้างไร้ทิศทางระหว่างวัน และยังคงยืนเหนือค่าเฉลี่ย 50 วันต่อเนื่อง แนวโน้มเน้นยืน 1,570 จุด (EMA50) ได้ต่อเนื่อง ระยะกลาง แนวรับหลัก 1,560 จุด (SMA50) แนวต้านของดัชนีที่ 1,582-1,585 จุดเป็นกรอบแนวต้านของดัชนี
PJW
ราคาไม่ทำจุดต่ำกว่าเดิม
PJW ระยะสั้นราคาไม่ทำจุดต่ำกว่าเดิมที่ระดับ 3.06 บาท แนวโน้มมีโอกาสปรับตัวทดสอบ Gap ด้านบน แนวรับ 3.06-3.10 บาท ขึ้นไป แนวต้าน 3.30 บาท ( Gap ) แนวต้านหลัก 3.50 บาท ตัดขาดทุนหากหลุด 3.06 บาทลงมา
BDMS
แท่งเทียนคู่สัญญาณบวก
BDMS ระยะสั้นทำรูปแบบแท่งเทียนคู่สัญญาณบวก แนวรับระหว่างวัน 20.80-21.00 บาทเน้นยืนเหนือต่อเนื่อง และเป็นการยืนเส้นค่าเฉลี่ย 50 วัน แนวต้าน 21.50 และ 23.20 บาทเป็นแนวต้านระยะกลางตามลำดับ ตัดขาดทุนหากหลุด 20.50 บาทลงมา